Politiet har frigivet overvågningsbilleder fra røveriet i en Faktabutik i Aalborg Øst.

Røverne slap afsted med 24.000 kroner efter røveriet i en Fakta i Aalborg Øst søndag aften. Nu har politiet frigivet overvågningsbilleder fra Faktabutikken i håb om, at de to røvere vil blive genkendt. Røverne beskrives begge som værende 170-175 cm høje, og imellem 15-25 år gamle. Den ene bar en sort baklavahue med et hvidt nital over højre øje og et hvidt mærke over venstre. Han bar en mørkeblå hættetrøje med gule striber, samt sorte joggingbukser og brune sko. Han bar også gråsorte handsker, og var bevæbnet med en peberspray og en totenslager. Den anden røver bar sort elefanthue, sort jakke med gråt for, sorte regnbukser og hvide adidassko med sorte tværstriber. Han bar en sort taske og en pistolligende genstand. Alle oplysninger i sagen bedes givet til Nordjyllands Politi på telefonnummer 1-1-4.